शहर में ऐसी भी गोशाला जहां से एक भी गाय बाहर नहीं आती
कस्तूरबा ग्राम गोशाला
कार्रवाई रहेगी जारी, मवेशी शहर से बाहर ले जाओ
एक तरफ जहां 247 पशु पालकों ने सड़क, गलियों, चौराहों को अपने जानवरों के लिए चारागाह बना रखा है, वहीं शहर के बीच ही कुछ पशु पालने वाली संस्थाएं ऐसी भी हैं जिनकी एक भी गाय रोड पर नजर नहीं आती। अपने बाड़े में भी वह घूमती हैं। भजन सुनती हैं। अनुशासित इतनी की नाम लेते ही मालिक के पास चली जाती हैं। इन गोशालाओं का दूध पीकर मरीज सेहत बना रहे हैं। लोग घी खरीदने के लिए कतार में लग रहे हैं। हम बात कर रहे हैं केसरबाग रोड स्थित देवी अहिल्या गोशाला की। एरोड्रम रोड पर विद्याधाम व खंडवा रोड पर कस्तूरबा ग्राम गोशाला की। यहां गोशाला का संचालन एक सिस्टम से हो रहा है। गायों की सेहत से खान-पान तक का ध्यान रखते हैं।
...और यहां सड़कों पर डेरा
नगर निगम ने जिन 247 पशुपालकों के खिलाफ अभियान छेड़ रखा है उनकी गायें सुबह से शाम तक कॉलोनी, मोहल्ले और सड़कों पर घूमकर पेट भरती हैं। इन्हें अपने बाड़ों में नाममात्र का या दान में आया चारा, घास मिलता है। शाम को पशुपालक इन्हें सड़कों से बाड़े में ले आते हैं और दूध निकालते हैं। इसके बाद फिर से इन्हें छोड़ देते हैं।
यहां पर सभी गाय लाल रंग की गिर प्रजाति की हैं। हर गाय का नाम रखा गया है। गायों का समूह बना रखा है। समूहों को दो से ढाई घंटे के लिए बाड़े के समीप ही खुले में छोड़ा जाता है। गाय इतनी अनुशासित हो गई हैं कि वह रोड तक नहीं जाती है। एक सायरन बजते ही वापस अपने स्थान पर लौट जाती हैं। हर गाय की मेडिकल रिपोर्ट बनती है। उसके अनुसार ध्यान रखा जाता है। इस गौशाला का दूध एमवाय अस्पताल को बेचा जाता है। मरीजों को इस गौशाला का भी दूध मिलता है। एक पांच से आठ लीटर तक दूध देती है।
देखिए, बाड़ों में इनका इंतजाम और साफ-सफाई
सिमरोल गोशाला
सिमरोल के पूर्व सरपंच ने एक अलग ही गोशाला बना रखी है। शहर में कहीं भी बीमार, घायल गाय मिलती है तो उसे यहां लाकर रखा जाता है। उसका उपचार करवाया जाता है। पूरी तरह ठीक होने के बाद ही दूध दोहा जाता है।
अहिल्या गोशाला
केसरबाग रोड स्थित इस गोशाला में बड़ी संख्या में गायें हैं। इनके लिए अंदर ही चारा उगाया जाता है। वेटरनरी डॉक्टर आकर इनका चेकअप करते हैं। इसका पालन-पोषण इतने अच्छे से होता कि सभी की तनदुरुस्त हैं।
विद्याधाम गोशाला
एरोड्रम रोड स्थित घनी बसाहट के बीच मंदिर परिसर में ही गौशाला बनी है। एक भी गाय को रहवासियों ने कालोनी में घूमते या हकालते हुए किसी ने नहीं देखा। यहां वाकई में गौमाता की तरह पूजा की जाती है। भजन सुनाए जाते हैं।
कार्रवाई को रोकने के लिए पशुपालकों का एक दल शनिवार को महापौर मालिनी गौड़ से मिला। महापौर ने कहा कि जनहित को ध्यान में रखते हुए अभियान चलाया जा रहा है। पशुपालक अपने मवेशियों को शहर से बाहर ले जाकर पालें। उन्होंने पशुपालकों को सलाह दी कि टिगरिया बादशाह, कनाडिया, सिंहासा सहित शहरी सीमा से लगे गांवों में बाड़े बनाए जा सकते हैं। नगर निगम भी इसमें उनकी मदद कर सकता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva mai_Deva hin_Deva mai_Deva hin_Deva hin_Deva